Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 316

(8) Minden 100 m feletti hosszúságú „B” típusú hajó részére a (7) bekezdésben megköveteltnél kisebb szabadoldalakat lehet kijelölni, feltéve, hogy a megadott csökkentés mértékének tekintetében az Igazgatás megbizonyosodott arról, hogy (a) a személyzet védelmét szolgáló intézkedések megfelelõek; (b) a vízkivezetõ elrendezések megfelelõek; (c) az 1. és 2. kategóriájú fedelek megfelelnek a 16. szabály rendelkezéseinek és kellõ szilárdsággal bírnak, különös gondot fordítva azok tömítõ és biztosító elrendezéseire; és (d) a hajónak, amikor a (11) bekezdés követelményeinek megfelelõen van megrakva, ki kell bírnia a (12) bekezdésben meghatározott feltételezett sérülés következményeként bármelyik rekeszének vagy rekeszeinek 0,95-ös feltételezett elárasztási tényezõnek megfelelõ elárasztását, és a (13) bekezdésben elõírt kielégítõ egyensúlyi állapot mellett úszó állapotban kell maradnia. Az ilyen hajóban, ha annak hossza 150 m felett van, a gépterét úgy kell kezelni, mint elárasztható rekeszt, de 0,85-ös elárasztási tényezõvel.

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes